Source: http://docplayer.hu/1404129-Kossuth-gimnazium-barati-kore-egyesulet-alapszabalya-altalanos-rendelkezesek.html
Timestamp: 2018-04-22 20:20:04
Document Index: 4487635

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Kossuth Gimnázium Baráti Köre Egyesület. alapszabálya ÁLTALÁNOS RENDELKEZÉSEK - PDF
Kossuth Gimnázium Baráti Köre Egyesület. alapszabálya ÁLTALÁNOS RENDELKEZÉSEK
Download "Kossuth Gimnázium Baráti Köre Egyesület. alapszabálya ÁLTALÁNOS RENDELKEZÉSEK"
Zsófia Horváthné
1 A Kossuth Gimnázium Baráti Köre Egyesület alapszabálya I. ÁLTALÁNOS RENDELKEZÉSEK 1. Az egyesület neve: Debreceni Kossuth Gimnázium Baráti Köre 2. Az egyesület székhelye: 4029 Debrecen Csengő u Az egyesület működési területe: Magyarország 4. Honlap cím: Az egyesület önkéntesen létrehozott, önkormányzattal rendelkező szervezet, amely az alapszabályában meghatározott célra alakul, nyilvántartott tagsággal rendelkezik, nem haszonérdekeltségű, és célja elérésére szervezi tagjai tevékenységét. Közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, és tőlük támogatást nem fogad el, az országgyűlési képviselői, továbbá megyei önkormányzati választáson jelöltet nem állít, nem támogat..az egyesület önálló jogi személy. II. Az egyesület célja, feladata és tevékenységei 1. Az egyesület célja:,hogy a Debreceni Egyetem Kossuth Lajos Gyakorló Gimnáziumával szorosan együttműködve segítse a Gimnázium hagyományainak, emlékeinek és szellemiségének a megőrzését és a kiemelkedő tanítványainak és tanárainak munkásságát. Segítséget nyújtson az iskola oktató, nevelő, kulturális és közművelődési feladatainak az ellátásához, megszervezze a Gimnázium korábbi diákjainak és tanárainak a kapcsolattartását, erkölcsi és anyagi támogatást nyújtson az iskola működéséhez, és támogassa a Gimnázium közművelődési és sporttevékenységét, a gimnázium tanulóinak a pályaválasztását 2. Az egyesület céljai elérése érdekében végzett tevékenységei: Találkozókat, művészi és szakmai rendezvényeket, tudományos összejöveteleket, iskolalátogatásokat szervez a Gimnázium hagyományainak, emlékeinek és
2 2 szellemiségének megőrzése, ápolása, a korábbi és jelenlegi diákok és tanárok kapcsolattartásának elősegítése érdekében. Anyagi és erkölcsi támogatást nyújt a Gimnázium oktatási, nevelési,kulturális és közművelődési feladatainak ellátásához, a kiemelkedő tanítványainak és tanárainak a versenyeken, pályázatokon és konferenciákon való részt vételéhez és a tanulóknak a pályaválasztásához. Közreműködik a Gimnázium, annak tanárai és diákjai szakmai és közéleti tevékenységét és eredményeit dokumentáló iskolamúzeum kialakításában és fejlesztésében, a Gimnázium történetének a feldolgozásában, publikálásában. Segíti a Gimnázium és különböző cégek között a kölcsönös előnyök alapján kiépítendő kapcsolatok megteremtését. A Gimnázium pályakezdő és nyugdíjas tanárainak és rászoruló diákjainak a szociális támogatását alkalmanként nyújtott anyagi támogatással biztosítja. Kiemelt segítséget nyújt tárgyi és személyi feltételek biztosításával a Gimnázium idegen nyelvi oktatásához, sporttevékenységéhez. A Gimnázium és a Baráti Kör képviseletében rendszeresen közreműködik a városi és megyei művészeti, tudományos és közélet jelentős eseményeinek előkészítésében és szervezésében. A Baráti Kör feladatainak teljesítése során és érdekében együttműködik a tevékenységi körét érintő feladatokat ellátó állami és társadalmi szervekkel, más egyesületekkel, elsősorban a Debreceni Egyetem Kossuth Lajos Gyakorló Gimnáziummal. Az egyesület alapítványokat hozhat létre. 1. Az egyesület rendes tagjai: III. Az egyesület tagsága Az egyesület rendes tagja a Gimnáziumnak az a korábbi diákja, tanára vagy munkatársa lehet, aki az egyesület céljaival egyetért, vállalja az egyesület tagságával járó jogokat és kötelezettségeket és felvételét írásban kéri. A tagfelvétel iránti kérelmet az egyesület elnökségéhez kell eljuttatni. A tagfelvételről az elnökség a legközelebbi ülésén nyílt szavazással dönt. A kérelmet elutasító döntést indokolva, írásba kell foglalni, és a kérelmező részére el kell küldeni. Az elutasító döntés ellen az egyesület közgyűlése felé panasszal lehet fordulni. A panasz elbírálása a soron következő közgyűlésen történik, az itt hozott döntés végleges. Az egyesület tagja a közgyűlésen javaslattételi, észrevételezési és szavazati joggal rendelkezik, minden tagnak 1 szavazata van.
3 2. Az egyesület rendes tagjának jogai: 3 - részt vehet az egyesület tevékenységében és rendezvényein, közgyűlésén, a közgyűlés határozatainak meghozatalában, észrevételeket, javaslatokat tehet, véleményt nyilváníthat az egyesület működésével kapcsolatban, indítványt tehet az egyesületet érintő kérdések megtárgyalására, - felvilágosítást kérhet az egyesület tevékenységéről, amelyre az egyesület 30 napon belül köteles választ adni, - minden rendes tag választhat, illetve választható az egyesület szerveibe, - indítványt tehet a közgyűlés és az elnökség napirendi pontjaira, - a tagság legalább 1/3-a írásban az ok és cél megjelölésével közgyűlés összehívását kezdeményezheti. - A szervezet szervei által hozott jog- vagy alapszabálysértő határozat megsemmisítése iránti bármely tag a határozat tudomására jutásától számított harminc napos jogvesztő határidőben pert indíthat. A perindítás a határozat végrehajtását nem gátolja, a bíróság azonban indokolt esetben a tag kérelmére a határozat végrehajtását felfüggesztheti. A per a törvényszék hatáskörébe tartozik. 3. Az egyesület rendes tagjának kötelezettségei: 3.1. Az egyesület rendes tagja köteles az egyesület alapszabályát, határozatait betartani, valamint részt venni az egyesület munkájában, nem veszélyeztetheti az alapszabályban meghatározott célok megvalósítását. Az egyesület rendes tagja köteles az éves tagdíjat megfizetni minden év március 31. napjáig. A tagdíj évben: 3000 Ft/év, melyet az alakulás évében a szervezet bejegyzéséről szóló végzés jogerőre emelkedését követő 15 napon belül kell befizetni. A nyugdíjas tanárok tagdíjfizetésre nem kötelesek. 4. Az egyesület pártoló tagja lehet: Az a természetes vagy jogi személy, illetve jogi személyiség nélküli gazdasági társaság, aki az egyesület tevékenységében csak vagyoni hozzájárulással vesz részt. A pártoló tag belépési nyilatkozatát az elnökséghez juttatja el és az elnökség a legközelebbi ülésén egyhangú nyílt szavazással dönt a felvételről. A pártoló tag jogai: Az egyesület szerveiben nem választhat és az egyesületi szervek döntéshozatalában csak tanácskozási joggal vehet részt. A pártoló tag kötelezettsége: Az egyesület anyagi támogatása, nem veszélyeztetheti az egyesületi célok megvalósítását, köteles betartani az alapszabályt.
4 4 5. Tiszteletbeli tagja lehet az egyesületnek az a természetes személy, akit az elnökség javaslata alapján az egyesület tagjai választanak meg e tagságra a közgyűlés nyílt szótöbbséggel meghozott határozatával. A tiszteletbeli tag jogai: Részt vehet a közgyűlés ülésein, ahol tanácskozási és javaslattételi joga van, nem választhat és nem választható. A tiszteletbeli tag kötelezettségei: Az alapszabály betartása, az egyesület hírnevének öregbítése. 6. Az egyesület tagjának tagsági viszonya megszűnik: - a tag halálával, vagy jogutód nélküli megszűnésével, - az egyesület megszűnésével, - a kilépéssel, - a tag kizárásával. 7. A tagok kizárása: Az elnökség kizárhatja az egyesület tagjai közül azt a tagot, aki jelen alapszabály rendelkezéseit súlyosan megszegi, a rendes tagot akkor is, ha hat hónapon keresztül elmaradt a tagdíj megfizetésével. A tagdíj megfizetésének elmulasztása miatt a rendes tag csak akkor zárható ki, ha a legalább hat hónapos mulasztás elteltét követően az elnökség írásban, -póthatáridő tűzésével és a jogkövetkezményekre, azaz a kizárásra történő figyelmeztetéssel felszólította a tagdíjhátralék teljesítésére, mely felszólítás a póthatáridőn belül is eredménytelen maradt. A kizárt tag a kizárást kimondó elsőfokú elnökségi határozat ellen, a kézbesítéstől számított 30 napon belül az egyesület közgyűléséhez fellebbezéssel élhet. 8. A tag a kilépésének az elnökséghez vagy a közgyűléshez benyújtott írásbeli bejelentésével a tagsági viszonyát azonnali hatállyal megszüntetheti. 9. A tagsági viszony megszűnése nem mentesíti a tagot a tagsági idején keletkezett és tagsága időtartamára vonatkozó kötelezettségek teljesítése alól.
5 5 IV. Az egyesület szervezeti felépítése Az egyesület szervei: A közgyűlés, az elnökség és a Felügyelő Bizottság 1. A közgyűlés Az egyesület legfőbb szerve a közgyűlés, amely a tagok összességéből áll. A közgyűlést szükség szerint, de évente legalább egyszer össze kell hívni. A közgyűlést az elnökség hívja össze a hely, az időpont és a napirendi pontok közlésével. A tagnyilvántartásban szereplő tagok részére legalább 8 nappal a közgyűlés időpontja előtt meghívót kell küldeni postai úton, vagy személyesen kell átadni a meghívót átvételi elismervény ellenében. A közgyűlés határozatképes, ha azon a tagok több, mint fele jelen van. Ha az eredeti időpontban megtartott közgyűlés nem lenne határozatképes, a határozatképtelenség miatt megismételt közgyűlés az eredeti napirendi pontokban a jelenlévők számára tekintet nélkül határozatképes, amely tényre azonban a tagok figyelmét a meghívóban fel kell hívni. Ha a határozatképtelenség miatt megismételt közgyűlés nem az eredeti közgyűlés időpontjával egyező napon kerül megtartásra, úgy a tagok részére új meghívót kell küldeni, melyben ismét tájékoztatni kell őket távolmaradásuk következményeiről. A közgyűlést össze kell hívni, ha: - a tagok legalább 1/3-a a napirendi pontok, a cél és az ok megjelölésével írásban kezdeményezi, - a bíróság elrendeli. A tagok legalább 1/3-a által aláírt, a közgyűlés összehívására vonatkozó és a felvenni kívánt napirendi pontokat, a célt és az okot tartalmazó, az elnökségnek megküldött írásbeli kérelemre az elnökség a kérelem kézhezvételétől számított 30 napon belüli időpontra összehívja a közgyűlést. A közgyűlésen valamennyi rendes tag egyenlő szavazattal rendelkezik. A közgyűlés üléseit az elnök vezeti. A közgyűlés határozatait nyílt szavazással, egyszerű szótöbbséggel hozza. Szavazategyenlőség esetén a határozati javaslatot elvetettnek kell tekinteni. A közgyűlésről jegyzőkönyv készül, - a közgyűlési indítványokat, hozzászólásokat, javaslatokat és a meghozott határozatokat jegyzőkönyvbe kell foglalni - amelyet a
6 6 közgyűlés elnöke és két, a közgyűlés által megválasztott szavazásra jogosult tag hitelesít, és a jegyzőkönyv-vezető aláír. A közgyűlés döntéseit a székhelyen, írásba foglalva 30 napra ki kell függeszteni. Avagy az egyesület honlapján közzé kell tenni. A határozatokat, közgyűlési jegyzőkönyveket bármely érdeklődő előzetes bejelentés után jogosult megismerni. Az egyesület iratait a székhelyén kell tárolni, az elnökség döntésében erre feljogosított személyek kötelesek az iratokba betekintést engedni. A közgyűlés kizárólagos hatáskörébe tartozik: - az egyesület feloszlásának, más egyesülettel történő egyesülésének a kimondása, - az alapszabály megállapítása, módosítása, - a tisztségviselők megválasztása és visszahívása, - az éves tagdíj mértékének megállapítása, - az elnökség éves beszámolójának elfogadása, - a tagok kizárását kimondó elsőfokú elnökségi határozat elleni fellebbezés elbírálása, - az éves költségvetés elfogadása - a Szervezeti és Működési Szabályzat elfogadása, - döntés minden olyan kérdésben, amelyet jogszabály vagy az alapszabály a közgyűlés hatáskörébe utal. 2. Az elnökség Az egyesület ügyintéző szerve az 5 tagú elnökség, mely elnökből, kettő elnökhelyettesből, a titkárból és a gazdasági vezetőből áll. Tagjait a közgyűlés választja meg nyílt szótöbbséges szavazással. Az elnökség tagjainak megbízása 5 évre szól. Az egyesület ügyintéző és képviseleti szervének tagja az lehet, a) aki legalább korlátozottan cselekvőképes, kivéve, ha a cselekvőképességét a bíróság a képviseleti joggal érintett ügycsoportban korlátozta, és b) a közügyek gyakorlásától nincs eltiltva, és c) aki ca) magyar állampolgár, vagy cb) a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy cc) a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik. Az elnökség dönt mindazon kérdésben, mely nem tartozik a közgyűlés kizárólagos hatáskörébe.
7 7 Az elnökség szükség szerint, de évente legalább kétszer ülésezik. Az elnökséget az elnök hívja össze, legalább az ülés előtt három nappal megküldött, a napirendi pontokat is tartalmazó írásbeli meghívóval. Az elnökség határozatképes, ha az ülésen legalább a tagok 50 %-a + 1 fő jelen van. Az elnökség határozatait nyílt szótöbbséges szavazással hozza. A zárt ülésre az elnök tesz javaslatot, ha nyilvánosság sérti a személyiségi jogokat. Az elnökség feladata és hatásköre: - a tagfelvétel kérdésében történő döntés, - a tagok kizárásáról szóló elsőfokú határozat meghozatala, - a közgyűlés összehívásával, működésével kapcsolatos előkészítő és a közgyűlés munkáját elősegítő szervező tevékenység, - az egyesület éves munkarendjének az elkészítése - belső szabályzatok elkészítése, jóváhagyása - a költségvetés és a beszámoló előkészítése, - az elnök éves beszámolójának elfogadása, - minden olyan eljárás, amely nem tartozik a közgyűlés kizárólagos hatáskörébe. - az alapítói cél végrehajtása, az egyesület tevékenységének szervezése, irányítása - tulajdonszerzés, - hagyaték átvétele, - az anyagi eszközökkel való gazdálkodás és a szakmai munka irányítása. - megállapítja az egyesületen kívüli személyek részére az egyesület szolgáltatásainak igénybevételi díját. - elnökségi tagság bármely okból történő megszűnése esetén a következő közgyűlés választ új tagot. Az elnökségi ülés általában nyilvánosak, ennek időpontjáról, napirendi pontjairól írásbeli hirdetmény útján székhelyén kifüggesztve és a honlapján közzétéve az érdeklődőket értesíteni kell. Az elnökség üléseiről is jegyzőkönyvet kell készíteni, amelynek tartalmaznia kell a határozatok pontos szövegét, a határozatok pontos számát, dátumát hatályát támogatók és ellenzők és tartózkodók számát. Az elnök feladata és hatásköre: - az elnökség összehívása, - a közgyűlés és az elnökség által hozott határozatok és állásfoglalások végrehajtásának irányítása, - vezeti a közgyűlés és az elnökség üléseit, - az egyesület számlája felett rendelkezési joga van (első aláíró), utalványozási jogot gyakorol, - képviseli az egyesületet, - gyakorolja az egyesület munkavállalói feletti munkáltatói jogokat. - szervezi és irányítja az egyesület a szakmai és gazdasági, szervezeti munkát.
8 8 - gondoskodik a döntések dokumentálásáról, - ellenőrzi a határozatok végrehajtását, - felelős az egyesület jogszabályok szerinti működéséért - két elnökségi ülés között tervezetetket programokat készíthet elő. Az elnökhelyettesek feladata és hatásköre: - az elnök akadályoztatása esetén az egyesület képviselete - írásos meghatalmazás alapján gyakorolja az elnök jogkörét - segíti az elnök munkáját a a programok szervezésében előkészítésében megvalósításában - konzultánsként segítik az elnök munkáját - az elnökhelyettesek, az elnök akadályoztatása esetén, az elnök megbízásából, a gazdasági vezetővel együttesen jogosultak a bankszámla felett rendelkezni A titkár feladata és hatásköre: - az egyesület adminisztrációjának vezetése, - tagnyilvántartás vezetése, - közvetlen kapcsolattartás a Gimnázium vezetésével A gazdasági vezető feladata és hatásköre: - tagdíjak beszedése, - az elnök mellett második aláíróként rendelkezik az egyesület bankszámlája felett, - könyvelési, éves beszámoló készítési feladatok elvégzése - előkészíti az éves költségvetést - pénzügyi kihatású javaslatokat tervekete beszámolókat készít - javaslatot tesz az egyesület forrásainak a növelésére A vezető tisztségviselők megbízásának megszűnése: - határozott idő eltelte, - lemondás, - vezető tisztségviselő halála, - vezető tisztségviselő egyesületi tagságának megszűnése, - visszahívás, - összeférhetetlenségi ok bekövetkezésével. Az egyesület tisztségviselői visszahívhatók, amennyiben magatartásukkal az egyesület tekintélyét csorbítják, az egyesületnek anyagi és erkölcsi kart okoznak, valamint a közügyek gyakorlásától őket jogerős ítélettel eltiltják. A visszahívást az egyesület tagja az elnökségnél írásban jogosult kezdeményezni, az elnökség az érintett személyt a következő elnökségi ülésen meghallgatja, és ismertetni a vele szemben benyújtott beadványt. A közgyűlés a visszahívás kérdésében döntést hoz, melyet szóban ki kell hirdetni és 15 napon belül írásban a panaszosnak el kell küldeni.
9 9 A visszahívást elrendelő döntés kihirdetését ellen a panaszos 30 napon belül bírósági eljárást kezdeményezhet 3. Felügyelő Bizottság Az egyesület ellenőrző szerve a Felügyelő Bizottság. A Felügyelő Bizottság három tagját a közgyűlés öt évre választja. A Felügyelő Bizottság szükség szerint, de évente legalább egyszer ülésezik. Mindhárom tagjának jelenléte esetén határozatképes. Határozatait szótöbbséggel nyílt szavazással hozza. A Felügyelő Bizottság ellenőrzi a Baráti Kör gazdálkodását, és az alapszabálynak megfelelő működését. Ennek során a vezető tisztségviselőktől jelentést kérhet. A Felügyelő Bizottság a Baráti Kör Közgyűlésének felelős és évente egyszer a közgyűlés előtt beszámol tevékenységéről. A Felügyelő Bizottság köteles az intézkedésre való jogosultságának megfelelően a közgyűlést vagy az elnökséget tájékoztatni és annak összehívását kezdeményezni, ha arról szerez tudomást, hogy a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy a következményeinek az elhárítása, illetve enyhítése az intézkedésre jogosult vezető szerv döntését teszi szükségessé, avagy a vezető tisztségviselők felelősségét megalapozó tény merült fel. A közgyűlést vagy az elnökséget a Felügyelő Bizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a közgyűlés és az elnökség összehívására a Felügyelő bizottság is jogosult. Ha az arra jogosult vezető szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi ellenőrzést ellátó szervet. A Felügyelő Bizottság tagjai a Baráti Körben egyéb tisztséget nem viselhetnek. A Felügyelő Bizottság tagjainak személyére és megbízatásuk megszűnésére a vezető tisztségviselőkre vonatkozó szabályokat kell alkalmazni. Az egyesületet az elnök képviseli. V. Az egyesület képviselete Az elnök akadályoztatása esetén helyetteseként az elnök által megbízott elnökhelyettes jár el. Az egyesület bankszámlája feletti rendelkezési jogot az elnök (akadályoztatása esetén az elnökhelyettesek) és a gazdasági vezető együttesen gyakorolhatják.
10 10 VI. Az egyesület vagyona és gazdálkodása Az egyesület a létesítő okiratában meghatározott cél megvalósítása érdekében vagyonával önállóan gazdálkodik, elsődlegesen gazdasági-vállalkozási tevékenységet nem folytathat. Az egyesület tartozásaiért saját vagyonával felel. Az egyesület a létesítő okiratban meghatározott cél szerinti tevékenységet folytathat és célja megvalósítása gazdasági feltételeinek biztosítása érdekében gazdaságivállalkozási tevékenységet is végezhet, amennyiben ez az alapcél szerinti tevékenységét nem veszélyezteti. Az egyesület bevételei: a) tagdíj, b) gazdasági-vállalkozási tevékenységből (szolgáltatás nyújtásából) származó bevétel; c) a költségvetési támogatás: ca) a pályázat útján, valamint egyedi döntéssel kapott költségvetési támogatás; cb) Az Európai Unió költségvetéséből vagy más államtól, nemzetközi szervezettől származó támogatás; cd) a személyi jövedelemadó meghatározott részének az adózó rendelkezése szerint kiutalt összege; d) az államháztartás alrendszereiből közszolgáltatási szerződés ellenértékeként szerzett bevétel; e) más szervezettől, illetve magánszemélytől kapott adomány; f) befektetési tevékenységből származó bevétel; g) az a)-f) pontok alá nem tartozó egyéb bevétel. Az egyesület költségei, ráfordításai (kiadásai): a) alapcél szerinti tevékenységhez közvetlenül kapcsolódó költségek; b) gazdasági vállalkozási tevékenységhez (szolgáltatás nyújtásához) közvetlenül kapcsolódó költségek; c) az egyesület szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása; d) az a)-c) pontok alá nem tartozó egyéb költség. Az egyesület javára adománygyűjtő tevékenység folytatható. A szervezet nevében vagy javára történő adománygyűjtés nem járhat az adományozók, illetve más személyek zavarásával, a személyhez fűződő jogok és az emberi méltóság sérelmével. A szervezet nevében vagy javára történő adománygyűjtés csak az egyesület írásbeli meghatalmazása alapján végezhető.
11 11 A szervezet köteles a jóváhagyásra jogosult testület által elfogadott beszámolóját az adott üzleti év mérlegfordulónapját követő ötödik hónap utolsó napjáig letétbe helyezni és közzétenni. Az egyesület megszűnik, ha VII. Az egyesület megszűnése a) a legfőbb szerv döntése alapján egy másik egyesülettel egyesül, b) a legfőbb szerve a feloszlásáról határoz, c) a bíróság feloszlatja, d) a törvényességi ellenőrzési eljárás eredményeképpen a bíróság megszünteti, vagy megállapítja megszűnését, e) a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. A b)-e) pontokban foglalt esetekben az egyesület jogutód nélkül szűnik meg. A b) pontban foglalt esetben végelszámolási eljárást, a c)-d) pontokban foglalt esetekben pedig kényszer-végelszámolást kell lefolytatni. A legfőbb szerv nem dönthet az egyesület feloszlásáról, ha az egyesülettel szemben lefolytatott végrehajtás eredménytelen volt vagy az egyesület fizetésképtelenségét a bíróság megállapította. Az egyesület alapszabálya vagy törvény eltérő rendelkezése hiányában a jogutód nélkül megszűnt egyesület hitelezői igények kielégítése után megmaradt vagyonát az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott célra kell fordítani és az ott megjelölt módon kell nyilvánosságra hozni. A jelen alapszabályban nem szabályozott kérdésekben a Ptk. ide vonatkozó rendelkezései, illetve az egyesülési jogról, a közhasznú jogállásról, valamint a civil szervezetek működéséről és támogatásáról évi CLXXV. törvény rendelkezései az irányadók. D e b r e c e n, június 23. elnök
ÁLTALÁNOS RENDELKEZÉSEK II. AZ EGYESÜLET SZERVEI
A FEHÉR GYŰRŰ Közhasznú Egyesület Szervezeti és Működési Szabályzata A FEHÉR GYŰRŰ Közhasznú Egyesület (továbbiakban egyesület) az egyesületi alapszabály felhatalmazásának megfelelően szervezeti és működési
A MANCHESTER UNITED FANATICS KLUB MAGYARORSZÁG MÓDOSÍTÁSOKKAL EGYSÉGES SZERKEZETBE FOGLALT ALAPSZABÁLYA
A MANCHESTER UNITED FANATICS KLUB MAGYARORSZÁG MÓDOSÍTÁSOKKAL EGYSÉGES SZERKEZETBE FOGLALT ALAPSZABÁLYA Alulírott Alapítók az egyesülési jogról, a közhasznú jogállásról, valamint a civil szervezetek működéséről
A Kocka Kör Alapszabálya 1/7 A KOCKA KÖR TEHETSÉGGONDOZÓ KULTURÁLIS EGYESÜLET ALAPSZABÁLYA 1. A CIVIL SZERVEZET NEVE: 1.1. Teljes neve: Kocka Kör Tehetséggondozó Kulturális Egyesület 1.2. Rövidített neve:
A MEGYER TÖRZS DÉLI GYEPÜVÉDŐI LOVAS HAGYOMÁNYŐRZŐ EGYESÜLET ALAPSZABÁLYA
A MEGYER TÖRZS DÉLI GYEPÜVÉDŐI LOVAS HAGYOMÁNYŐRZŐ EGYESÜLET ALAPSZABÁLYA (Egységes szerkezetbe foglalva) 2015. február 12. A Megyer Törzs Déli Gyepüvédői Lovas Hagyományőrző Egyesület közgyűlése, az egyesülési